AIŠKINAMASIS RAŠTAS

Dėl Molėtų rajono dailės ir fotografijos premijos nuostatų pakeitimo

**1. Parengto tarybos sprendimo projekto tikslai ir uždaviniai**

Molėtų rajono vaizduojamojo meno premiją (toliau – Premija) Molėtų rajono savivaldybės taryba įsteigė 1998 m. 1999 m. buvo pakeistas Premijos pavadinimas į Dailės ir fotografijos premija. Premijos nuostatai neatitinka dabartinių teisės aktų reikalavimų, todėl būtina pakeisti Premijos nuostatus. Premijos nuostatuose buvo numatyta, kad vertinimo komisija turi teisę skaidyti premiją. Naujajame Premijos nuostatų projekte numatomos trys premijos: pagrindinė premija (15 bazinių socialinių išmokų) ir dvi paskatinamosios premijos (po 5 bazines socialines išmokas).

Parengto tarybos sprendimo tikslas – pakeisti Molėtų rajono dailės ir fotografijos premijos nuostatus.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Premija (25 bazinės socialinės išmokos) skiriama iš Molėtų krašto muziejaus biudžeto.

**6.Vykdytojai, įvykdymo terminai**

Molėtų rajono savivaldybės administracijos Kultūros ir švietimo skyriaus vedėjo pavaduotojas kultūrai Gintautas Matkevičius, Molėtų krašto muziejaus direktorė Viktorija Kazlienė.